Adventslysestake med fire hvite lys, som er det vanlige i hjem og på arbeidsplasser i Sverige.
En **adventslysestake** er en lysestake med fire levende lys som anvendes i adventstiden.

Beskrivelse
-----------

Første søndag i adventstiden tennes ett av lysene lengst ut på staken. Andre advent tennes både det første lyset og det som er ved siden av det tidligere, og så videre frem til fjerde advent da alle lysene er tente. Ved å la lysene brenne omtrent like lenge hver adventssøndag har det ved fjerde advent blitt dannet en «trapp» av lysene.

Skikken kom til Sverige mot slutten av 1800-tallet. På Ersta diakoni ble det i 1870-tallet med forbilde fra Kaiserwerths diakonianstalt i Tyskland innført en adventsgran. Granen hadde 28 lys, av hvilke syv lys, ett for hver dag i uken, ble tent hver adventssøndag. Skikken fikk stor spredning i landet, og fra denne tradisjon ble det utviklet en sed, dels med en lysestake med syv lys, ett for hver dag i uken, og en med fire lys, ett for hver søndag i advent. Denne ble vanlig i Sverige i 1920- og 1930-årene.

I Sverige er mange adventslysestaker produsert av lakkerte stålplater og kan pyntes med kvitkrull eller nærbeslektede reinlaver og eventuelt småpynt, for eksempel tomtenisser, kongler, bær og fluesopper. Lysene er i Sverige vanligvis hvite, men også røde forekommer. Adventstidens liturgiske farge er lilla eller blå, og det er en vanlig farge på flere av adventslysene blant troende, ofte i kombinasjon med et hvitt, rødt eller rosa lys før jul. I de fleste vesterlandske kulturer har adventslysestaken formen av en krans og kalles da vanligvis adventskrans. Det finnes også adventskranser med flere lys enn fire.

Billedgalleri
-------------

* En adventskrans med tre lilla lys og ett rosa - dette for 3. adventssøndag (Gaudete).En adventskrans med tre lilla lys og ett rosa - dette for 3. adventssøndag (*Gaudete*).
* En adventskrans for 6-ukersadvent. Fem blå lys, ett rosa og ett hvitt i midten (tennes ved julens første vesper).En adventskrans for 6-ukersadvent. Fem blå lys, ett rosa og ett hvitt i midten (tennes ved julens første vesper).
* Adventslysestake (øverst), adventskrans (til venstre) og et adventslys (til høyre) med tykke lys.Adventslysestake (øverst), adventskrans (til venstre) og et adventslys (til høyre) med tykke lys.

Elektriske adventslysestaker
----------------------------

Elektrisk lysestake, adventslysestake, førsta modell fra 1939.
Ordet adventslysestake brukes også om elektriske lysestaker. Disse har vanligvis syv lys i pyramideform, men også andre antall lys forekommer.

Før ble disse elektriske lysestaker kalt «jultottestaker». Svensken Oscar Andersson laget i 1934 verdens første elektriske adventslysestake. Årsaken var de første elektriske juletrebelysningene, som ble lansert av Philips i Sverige omkring 1930. Med den daværende nettspenningen i Göteborg på 120 volt fungerte belysningen dårlig, og mange defekte jultrebelysninger ble returnert av kundene. Oscar Andersson som arbeidet på Philips' Göteborgskontor fikk idéen å benytte disse for å konstruere en elektrisk lysestake.

Det var Werner Simonsson som fra 1937 fikk drevet gjennom å i mindre skala produsere elektriske lysestaker, selv om Philips' ledelse var skeptisk til at noen skulle ville erstatte de tradisjonelle levende lysene med elektriske. Under julen 1937 ble det solgt 3 000 lysestaker, lageret var fort tomt. Julen 1938 produserte man 6.000 lysestaker, og de ble også raskt utsolgt. Etter dette valgte Philips i 1939 å lansere lysestaker på bred front. Under krigen lå produksjonen nede, og kom ikke igang igjen før i 1946. Samtidig tok også andre selskap som Osram opp konkurransen.

Referanser
----------

1. 1 2 3  *Den elektriska ljusstaken*, artikel av Sigrid Eklund-Nyström i Känn dig själv : Nordiska museets och Skansens årsbok Fataburen 1998. (1997). Stockholm. Hämtad från
2. ↑  Adventsljusstake i SO-rummet. Lest 8. november 2019
3. ↑  Adventsljusstakar Arkivert 19. november 2010 hos Wayback Machine. Belysningsdesign
4. ↑  Berge, Lars (3. desember 2007). «Elljusstaken äntligen i sin rätta belysning». *Svenska Dagbladet*. Besøkt 4. desember 2018.

Eksterne lenker
---------------

* Oscar Andersson (1909-1996), den elektriske adventslysestakens skaper Arkivert 23. desember 2018 hos Wayback Machine.
* El-lysestakens historie[*død lenke*]
* Den elektriska julelysestakens fødsel
* (en) Advent candles – kategori av bilder, video eller lyd på Commons
* (en) Advent wreaths – kategori av bilder, video eller lyd på Commons